b'\n_START_ARTICLE_\nGodalni kvartet\n_START_PARAGRAPH_\nGodalni kvartet je glasbena zasedba ki sestoji iz \xc5\xa1tirih godal - najpogosteje dve violini, viola in violon\xc4\x8delo._NEWLINE_Tak godalni kvartet je ena najprepoznavnej\xc5\xa1ih zasedb v komorni in klasi\xc4\x8dni glasbi, saj je velika ve\xc4\x8dina svetovno najbolj prepoznavnih skladateljev skladala v skladu s takim sestavom.\n_START_SECTION_\nZgodovina\n_START_PARAGRAPH_\nZa\xc4\x8detki godalnega kvarteta segajo v \xc4\x8das baroka, ko sta dva solo in\xc5\xa1trumenta izvajala skladbe ob spremljavi violon\xc4\x8dela in glasbila na tipke (\xc4\x8dembalo ali drugo). \xc5\xa0ele pozneje v zgodnjem 18.stoletju se je taki zasedbi dodajalo tretjega solista in se izpu\xc5\xa1\xc4\x8dalo glasbilo s tipkami._NEWLINE_Kot prvi je skladbe za dve violini, violo in violon\xc4\x8delo pri\xc4\x8del pisati Alessandro Scarlatti. Napisal je set \xc5\xa1estih del z naslovom "Sonata \xc3\xa0 Quattro per due Violini, Violetta [viola], e Violoncello senza Cembalo" (Sonata za \xc5\xa1tiri instrumente: dve violini, violo in violon\xc4\x8delo brez \xc4\x8dembala)._NEWLINE_Taka zasedba je postala vidnej\xc5\xa1a \xc5\xa1ele, ko se je zanjo navdu\xc5\xa1il Joseph Haydn, odkritje pa je bila zgolj naklju\xc4\x8dna. Anekdota govori, da je mladi Haydn, ki je takrat delal za barona iz F\xc3\xbcrnberga dobil naro\xc4\x8dilo da si \xc5\xbeeli poslu\xc5\xa1ati glasbe, edini razpolo\xc5\xbeljivi glasbeniki pa so bili dva violinista, violist in violon\xc4\x8delist. Skladba ki jo je napisal je po\xc5\xbeela splo\xc5\xa1no odobravanje in dala komaj 18.letnemu Haydnu pogum za nadaljnje ustvarjanje. Tekom let je Haydn ustvaril mnogo kvartetnih del, predvsem pa so pomembna dela nastala med 1769-1772 saj so napisana v posebni formi, ki je postala zgled in standard za mnoge druge skladatelje kvartetne glasbe - \xc5\xa1tiri stavki ki sestojijo iz hitrega stavka, po\xc4\x8dasnej\xc5\xa1ega stavka, minueta in tria ter na koncu hitrega finala._NEWLINE_Do razcveta kvartetnega ustvarjanja je pri\xc5\xa1lo v klasi\xc4\x8dnem obdobju z Mozartom, Beethovnom, Schubertom. V 19.stoletju je kvartetna glasba bila v zatonu navkljub 14im kvartetnim delom pod katerimi se je podpisal Anton\xc3\xadn Dvo\xc5\x99\xc3\xa1k. V moderni dobi je godalni kvartet nazaj pridobil na popularnosti, saj so za tako zasedbo pisali mnogi - Arnold Schoenberg, Bela Bart\xc3\xb3k, Dmitri Shostakovich,...\n_START_SECTION_\nVariacije godalnih kvartetov\n_START_PARAGRAPH_\nObstaja veliko razli\xc4\x8dnih variacij zasedbe godalnega kvarteta. Na razpolago so violina, viola, violon\xc4\x8delo in kontrabas, velikokrat pa se godalom pridru\xc5\xbei klavir, klarinet,... vendar taka zasedba potem ni ve\xc4\x8d godalna temve\xc4\x8d zgolj kvartet ali \xc4\x8de je \xc4\x8dlanov manj (3) - trio, \xc4\x8de je \xc4\x8dlanov ve\xc4\x8d (5)- kvintet._NEWLINE_En prepoznavnej\xc5\xa1ih godalnih kvartetov na slovenskem z variantno zasedbo je godalni kvartet Podokni\xc4\x8darji. Njihov sestav tvori ena violina, dve violi in kontrabas.'